CELEX: 62020TN0530
Language: el
Date: 2020-08-21 00:00:00
Title: Υπόθεση T-530/20: Προσφυγή της 21ης Αυγούστου 2020 — Interfloat και GMB κατά Επιτροπής

5.10.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 329/26
            
         
      Προσφυγή της 21ης Αυγούστου 2020 — Interfloat και GMB κατά Επιτροπής
      (Υπόθεση T-530/20)
      (2020/C 329/46)
      Γλώσσα διαδικασίας: η γερμανική
      
         Διάδικοι
      
      
         Προσφεύγουσες: Interfloat Corp. (Ruggell, Λιχτενστάιν) και GMB Glasmanufaktur Brandenburg GmbH (Tschernitz, Γερμανία) (εκπρόσωποι: U. Karpenstein και R. Sangi, δικηγόροι)
      
         Καθής: Ευρωπαϊκή Επιτροπή
      
         Αιτήματα
      
      Οι προσφεύγουσες ζητούν από το Γενικό Δικαστήριο
      
                  —
               
               
                  να ακυρώσει την απόφαση C(2020) 3287 τελικό της Επιτροπής της 26ης Μαΐου 2020, σχετικά με τα μέτρα SA.39990 (2016/C) (πρώην 2016/NN) (πρώην 2014/FC) (πρώην 2014/CP) που εφάρμοσε το Βέλγιο υπέρ της Ducatt NV και
               
            
                  —
               
               
                  να καταδικάσει την καθής στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Η προσφυγή στηρίζεται σε ένα μοναδικό λόγο ακυρώσεως.
      Η Επιτροπή δεν έπρεπε να παύσει την κινηθείσα κατόπιν καταγγελίας των προσφευγουσών επίσημη διαδικασία έρευνας. Ο κανονισμός (ΕΕ) 2015/1589 του Συμβουλίου (1) («κανονισμός για τη σχετική με τις κρατικές ενισχύσεις διαδικασία») προβλέπει ειδική και εξαντλητικώς ρυθμιζόμενη διαδικασία για την περάτωση της επίσημης διαδικασίας έρευνας. Επιβάλλει ιδίως την υποχρέωση να περατωθεί η επίσημη διαδικασία έρευνας με ένα από τα τέσσερα είδη αποφάσεων που απαριθμούνται εξαντλητικώς στο άρθρο 9. Η παύση μιας επίσημης διαδικασίας έρευνας προβλέπεται μόνον υπό την προϋπόθεση ότι το οικείο κράτος μέλος αποσύρει την κοινοποίησή του (άρθρο 10). Με την προσβαλλόμενη απόφαση η Επιτροπή αγνοεί το γράμμα, την οικονομία και τον σκοπό του άρθρου 108, παράγραφος 2, ΣΛΕΕ καθώς και του κανονισμού για τη σχετική με τις κρατικές ενισχύσεις διαδικασία και ως εκ τούτου προσβάλλει τα διαδικαστικά δικαιώματα που έχουν οι προσφεύγουσες κατά την επίσημη διαδικασία έρευνας. Στην πραγματικότητα δεν υφίστανται επαρκείς δικαιολογητικοί λόγοι για την παύση της διαδικασίας.
      
         (1)  Κανονισμός (ΕΕ) 2015/1589 του Συμβουλίου, της 13ης Ιουλίου 2015, περί λεπτομερών κανόνων για την εφαρμογή του άρθρου 108 της Συνθήκης για τη λειτουργία της Ευρωπαϊκής Ένωσης (ΕΕ 2015, L 248, σ. 9).